Foto: today.kz Qozog‘iston prezidenti Nursulton Nazarboyev o‘zini ancha yaxshi his qilmoqda, deya ma’lum qilgan respublika rahbarining qizi, senator Dariga Nazarboyeva. Seshanba, 11 oktabr kuni Qozog‘iston prezidenti matbuot xizmati Nazarboyev shamollab qolgani bois, rejali davolash kursini o‘tayotgani haqida xabar qilgan edi. Uning barcha xalqaro safarlari bekor qilingandi. "Hozir ancha yaxshi", — degan Nazarboyeva mamlakat parlamenti yuqori palatasining majlisidan so‘ng, prezident sog‘lig‘i haqida berilgan savolga javob berar ekan.